**Bursa Hungarica Ösztöndíj - 2024.**

Bár Községi Önkormányzat a Kulturális és Innovációs Minisztériummal együttműködve, az 51/2007. (III. 26.) Kormányrendelet alapján a 2024. évre kiírja a Bursa Hungarica Felsőoktatási Önkormányzati Ösztöndíjpályázatot felsőfokú tanulmányokat folytató (A típusú kiírás) és felsőfokú tanulmányokat kezdő (B típusú kiírás) fiatalok számára.

A pályázatok benyújtási határideje: 2023. november 3.

- [A típusú pályázati kiírás](https://uj.kispest.hu/images/fajlok/palyazatok/2023/bursaA-2024.docx) - felsőoktatásban tanuló hallgatók számára (doc)
- [B típusú pályázati kiírás](https://uj.kispest.hu/images/fajlok/palyazatok/2023/bursaB-2024.docx) - felsőoktatási tanulmányokat kezdeni kívánók számára (doc)

A Bursa Hungarica Ösztöndíjprogram 2024. évi A-típusú pályázati felhívásának feltételei a nemzeti felsőoktatásról szóló 2011. évi CCIV. törvény 2023. szeptember 1. napján hatályba lépett módosítása alapján megváltoznak.

A 2023/2024. tanév első félévéről a felsőoktatási intézmény által kibocsátott eredeti hallgatói jogviszony-igazolás vagy annak hiteles másolatának benyújtása helyett a pályázó a pályázat benyújtásakor a megadott adatok rendelkezésre bocsátásával nyilatkozik a felsőoktatási intézménnyel kialakított hallgatói jogviszonya fennállásáról és annak tartalmáról.

A pályázó hallgatói jogviszonyának fennállását és a pályázati dokumentációban foglalt kritériumoknak való megfelelőségét a pályázóval hallgatói jogviszonyban álló felsőoktatási intézmény az 51/2007. (III. 26.) Korm. rendelet 19., § (4) bekezdése szerint a kifizetés megkezdése előtt ellenőrzi.